I. MELLÉKLET

Megállapodás

az Európai Közösség és Macedónia Volt Jugoszláv Köztársaság között az egyes borokra vonatkozó kölcsönös preferenciális kereskedelmi engedményekről

(1) A Macedónia Volt Jugoszláv Köztársaságból származó következő termékek Közösségbe való behozatala az alábbiakban megállapított engedmények alapján történik:

KN-kód | Árumegnevezés | Alkalmazandó vámtétel | 2002. évi mennyiségek (hl) | Éves kiigazítások (hl) | Különleges rendelkezések |

ex220410 | Minőségi pezsgő | vámmentesség | 15000 | + 6000 | |

ex220421 | Friss szőlőbor |

ex220429 | Friss szőlőbor | vámmentesség | 285000 | – 6000 | |

(2) A Közösség az 1. pontban említett vámkontingenseken belül kedvezményes nulla vámtételt alkalmaz, feltéve, hogy Macedónia Volt Jugoszláv Köztársaság e mennyiségek kiviteléhez semmilyen exporttámogatást nem ad.

(3) A Közösségből származó következő termékek Macedónia Volt Jugoszláv Köztársaságba való behozatala az alábbiakban megállapított engedmények alapján történik:

Macedón vámtarifa-kód | Árumegnevezés | Alkalmazandó vámtétel | 2002. évi mennyiségek (hl) | Évi növekedés (hl) | Különleges rendelkezések |

ex220410 | Minőségi pezsgő | vámmentesség | 3000 | 300 | |

ex220421 | Friss szőlőbor | |

(4) Macedónia Volt Jugoszláv Köztársaság a 3. pontban említett vámkontingenseken belül kedvezményes nulla vámtételt alkalmaz, feltéve, hogy a Közösség e mennyiségek kiviteléhez semmilyen exporttámogatást nem ad.

(5) Ez a Megállapodás az alábbi borokra vonatkozik:

a) a teljes mértékben az érintett Szerződő Fél területén termesztett és szüretelt friss szőlőből előállított borok, és

b) i. az Európai Unióból származó, a borpiac közös szervezéséről szóló, 1999. május 17-i 1493/1999/EK tanácsi rendelet [2] V. címében említett borászati eljárásokra és kezelésekre vonatkozó szabályoknak megfelelően előállított borok,

ii. a Macedónia Volt Jugoszláv Köztársaságból származó, a Macedónia Volt Jugoszláv Köztársaság jogszabályainak megfelelő borászati eljárásokra és kezelésekre vonatkozó szabályok szerint előállított borok. Ezeknek a borászati eljárásoknak összhangban kell állniuk a közösségi jogszabályokkal.

(6) Annak a bornak a behozatala, amelyre e Megállapodásban előírt engedmények érvényesek, a közösen elkészített jegyzékben szereplő, kölcsönösen elismert hivatalos szerv által kiállított bizonyítvány bemutatásához kötött, amelyből ki kell derülnie, hogy az érintett bor megfelel az (5) bekezdés b) pontjában foglaltaknak.

(7) A Szerződő Felek legkésőbb 2005. első negyedévében megvizsgálják a kölcsönös borkereskedelmük fejlődésének figyelembe vételével annak lehetőségeit, hogy további engedményeket adjanak egymásnak.

(8) A Szerződő Felek biztosítják, hogy a kölcsönösen nyújtott engedményeket nem befolyásolják hátrányosan más intézkedések.

(9) Bármely Szerződő Fél konzultációkat kezdeményezhet a Megállapodás végrehajtásával kapcsolatos bármely problémáról.

(10) Ezt a Megállapodást egyrészről azokon a területeken kell alkalmazni, amelyeken az Európai Közösséget létrehozó szerződés alkalmazandó, az abban a szerződésben meghatározott feltételekkel, másrészről Macedónia Volt Jugoszláv Köztársaság területén.

[2] HL L 179., 1999.7.14., 1. o. A legutóbb a 2826/2000/EK rendelettel (HL L 328., 2000.12.23., 2. o.) módosított rendelet

--------------------------------------------------